Akman, d yiwet n teswiɛt anda qqimen yimdanen deg uxxam. Yal yiwen yettaf-d d acu ara yexdem. Ma d ayen i iccuden gar yimdanen d iẓeḍwa n internet imi ur ttemlilin ara. Dɣa d wagi kan i d-ttawil swayes i ttemsawalen neɣ i ttemlilin. Aṭas n yilmeẓyen i ssnen medden s lmendad n yiẓeḍwa-agi, gar-asen Tarbeɛt n Ɛin Zawiya. D anwi-ten ? D acu i xeddmen ?
Tarbeɛt-agi, d 04 n yilmeẓyen : Ahmed Mamouni , Rochedi Massaid, Mourad Taleb akked Nabil Mahmoud. Yiwen s ugambar, wayeḍ s derbuka d ugiṭar akked taɣuct yesuzunen ulawen. Ssawḍen akken ad kecmen ɣer waṭas n yixxamen, ad suznen iɣriben yellan akkin i lebḥar di teswiɛt-agi qerriḥen anda mmsebɛaden yimdanen.
Icennayen-agi, xeddmen ayen iwumi neqqar “Srid” deg uẓeṭṭa n Facebook , cennun tizlatin n teqbaylit. Aṭas n yimdanen i ten-yeṭṭafaren, ttawḍen tikkwal alamma d 14K n wid i yettferriǧen.
Nestqsa Nabil Mahmoud
Melmi i tebdam cna ?
Nabil Mahmoud: Nebda di terbaɛt n ccna n Uxxam n yilmeẓyen n Ɛin Zawiya syin i yebda umecwar. Nuɣal nekk d Rochedi, nxeddem-d usriden deg uẓeṭṭa n Facebook akken kan ad nsɛeddi taswiɛt. Imi nwala yeɛǧeb-asen i yimdanen ayen i nxeddem, u simal rennun-d yimfarǧen, nufa-d iman-nneɣ ilaq ad nernu iɛeggalen-nniḍen ɣer terbaɛd i wakken ad nexdem axeddim igerrzen, axaṭer ticki ṭṭafaren-k aṭas n yimdanen d lwaǧeb fell-ak akken ad asen-d nheggi ayen i yelhan .
Tettafem iman-nwen s waṭasɣer uẓawan caaɛbi ?
-Yal yiwen deg-nneɣ d acu i iḥemmel, Ahmed akked Rochedi, mmalen s waṭas ɣer tezlatin n tmeɣriwin, ma yella d nekk smenyifeɣ ccaɛbi .
Txeddmem yakan timeɣriwin uqbel aṭṭan-agi n Corona
-Ih , nxeddem deg taddart. Aṭas n tikkal i nettwaɛreḍ , maca akken nettwali seg wasmi i d-yeɣli waṭṭan-agi, neḥbes am medden irkelli .
Souhila Yamani
kab_Latn kab_Latn kab_Latn por_Latn kab_Latn kab_Latn kab_Latn kab_Latn kab_Latn kab_Latn bam_Latn